Janga la Covid-19 Jiji la New York: kesi ya kwanza inayohusiana na janga la COVID-19 ilithibitishwa huko Jiji la New York mwezi wa Machi mwaka 2020 kutoka kwa mwanamke aliyekuwa amewasili kutoka Iran, nchi ambayo ilikuwa tayari imekumbwa na janga hili. Baada ya mwezi mmoja eneo hili la mji mkubwa lilikuwa limeathirika zaidi nchini. Kufikia mwezi wa Aprili mji huu ulikuwa na kesi nyingi za coronavirus kuliko China, Uingereza, ama Irani, na kufikia mwezi Mei kulikuwa na kesi nyingi zaidi kuliko nchi nyingine yoyote isipokuwa Marekani penyewe. Mnamo Machi 20, ofisi ya gavana ilitoa agizo la watendaji kufungwa biashara zisizo za lazima. Mfumo wa usafirishaji wa umma jijini uliendelea kufanya kazi lakini ukawa na msongamano kwa sababu ya kupungua kwa huduma ya usafiri na ongezeko la watu wasio na makazi waliotafuta makazi kwenye mabehewa ya reli ya metro. Kufikia Aprili, mamia ya maelfu ya wakazi wa New York hawakuwa na kazi; serikali ya jiji ilipoteza mapato ya ushuru yanayo fikia mabilioni. Ajira za kipato cha chini katika sekta za rejareja, usafirishaji na mikahawa iliathiriwa haswa. Kushuka kwa mapato, ushuru wa mauzo na mapato ya utalii pamoja na mapato ya kodi ya hoteli iliweza kugharimu jiji hadi dola bilioni kumi.